alexandrainst/scandi-wiki huggingface dataset:
Luxembourg distrikt

Luxembourg distrikt var eit av tre distrikt i Luxembourg. Det inneheldt fire kantonar delt inn i 47 kommunar:

 Capellen
 Bascharage
 Clemency
 Dippach
 Garnich
 Hobscheid
 Kehlen
 Koerich
 Kopstal
 Mamer
 Septfontaines
 Steinfort
 Esch-sur-Alzette
 Bettembourg
 Differdange
 Dudelange
 Esch-sur-Alzette
 Frisange
 Kayl
 Leudelange
 Mondercange
 Pétange
 Reckange-sur-Mess
 Roeser
 Rumelange
 Sanem
 Schifflange
 Luxembourg
 Bertrange
 Contern
 Hesperange
 Luxembourg
 Niederanven
 Sandweiler
 Schuttrange
 Steinsel
 Strassen
 Walferdange
 Weiler-la-Tour
 Mersch
 Bissen
 Boevange-sur-Attert
 Colmar-Berg
 Fischbach
 Heffingen
 Larochette
 Lintgen
 Lorentzweiler
 Mersch
 Nommern
 Tuntange

Det grensa til Belgia i vest og til det franske departementet Moselle i sør.

Dei tre distrikta vart avskaffa den 3. oktober 2015 etter ei omorganisering av den administrative inndelinga i Luxembourg.

Bakgrunnsstoff 
 Kart over kommunar i Luxembourg
 Reiseguide for Luxembourg

Kjelder 

 Denne artikkelen bygger på «Luxembourg (district)» frå , den 29. januar 2008. 
 

Distrikt i Luxembourg
Abisko

Abisko, (nordsamisk Ábeskovvu), er ei bygd (småort) ved innsjøen Torneträsk i Kiruna kommune i Sverige. Abisko har om lag 150 innbyggjarar. Staden er ein turiststad med vintersportsanlegg, ein nasjonalpark og ein naturvitskapleg stasjon.

Om lag to kilometer vest for sentrum ligg Abisko turiststation, som er driven av Svenska Turistföreningen. For å skilja mellom desse to stadene vert sentrum gjerne kalla Abisko Östra. Abisko Östra er òg namnet på Abisko sin jarnbanestasjon, som høyrer til Malmbanan. Banen har også stoppestad ved turiststasjonen.

Utsikten over Lapporten er det landskapsmotivet det vert teke flest bilete av i Sverige. Utsiktspunktet er ved Abisko. Staden har ein stor daglegvarebutikk der mesteparten av omsetnaden er grensehandel frå Noreg. 

Abisko nationalpark ligg ved Abisko.

Kjelder 
 Wikipedia på svensk
 caplex.no

Kiruna
Torunn

Torun vert omdirigert hit, for byen i Polen sjå Toruń

Torunn er ei eit kvinnenamn med opphav i det norrøne namnet Þórunnr, samansett av gudenamnet Tor og verbet unna som tyder 'elske'. 

Namnet var nesten ikkje bruke i Noreg på 1800-talet, derimot var mange målføreformer, som Taran (Buskerud, Telemark), Tøran (Oppland) og Tåren (Rogaland) utbreidde.

På 1900-talet vart forma Torunn meir populær, med ein topp på 1950-talet.

I Noreg har Torunn namnedag 23. februar.

Bruken av namnet i Noreg 
I folketeljinga i 1801 var det ingen som hadde namn som byrja på Torun.

I teljinga frå 1900 var det 13 kvinner som vart manntalsførte med namna Torunn, Torund eller Torun

I 2008 er det nær 4 600 kvinner som har Torunn til første fornamn.

Kjende namneberarar 
 Torunn Ystaas, norsk forfattar
 Torunn Borge , norsk forfattar
 Torunn Herje , norsk arkeolo
 Torun Eriksen , norsk jazzmusikar
 Torun Lian , norsk forfattar og filmregisør

Sjå òg 

 Folketeljingar i Digitalarkivet

Andre kjelder 
 Olav Veka: Namneboka (Det Norske Samlaget, 1991) ISBN 82-521-3604-4

Kvinnenamn
Førenamn av norrønt opphav
Taran

Taran er eit personnamn som kan brukast av både kvinner og menn.

På norsk er Taran ei målføreform av kvinnenamnet Torunn, særleg bruka i Buskerud og Telemark. Namnet har opphav i norrønt Þórunnr, samansett av gudenamnet Tor og verbet unna som tyder 'elske'.

Namnet er òg bruka som mannsnamn i fleire ulike tradisjonar. På sanskrit og avleidde språk tyder ordet 'himmel' eller 'fartøy', og er brukt som mannsnamn blant hinduar og sikhar. Namnet er også kjend blant tidlege britar; det var brukt av ein piktisk konge og er også kjend som eit gælisk namn. Namnet er avleidd frå toreguden Taranis. Det tyder 'tore' og er i slekt med dei nordiske namna Tor og Tore.

Bruken av namnet i Noreg 
I folketeljinga i 1801 nær hundre manntalsførte med namnet Taran eller Tarand, 28 av desse budde i Ål i Hallingdal.

I teljinga frå 1900 var det 33 kvinner og ein mann som hadde dette namnet.

I 2008 var det meir enn 150 kvinner og 8 menn som hadde Taran til første fornamn.

Kjende namneberarar

Kvinner 
 Taran Anne Sæther

Menn 
 Taran av piktarane (konge 692-696)
 Taran Adarsh (f. 1964), indisk filmkritikar og -makar
 Taran Killam (f. 1982), USA-amerikansk skodespelar
 Taran Noah Smith (f. 1984), USA-amerikansk skodespelar

Annan bruk 
 Tarn Taran, heilag by for sikhar
 Taranpanth, djainistisk sekt grunnlagd av Taran Svami

Bakgrunnsstoff 

 Folketeljingar i Digitalarkivet

Kjelder 

 Olav Veka: Namneboka (Det Norske Samlaget, 1991) ISBN 82-521-3604-4
 Taran på Think Baby Names
 http://utopianvision.co.uk/services/indian-names/?cat=&letter=T

 Folketeljingar i Digitalarkivet

Kvinnenamn
Mannsnamn
Førenamn av norrønt opphav
Førenamn av gælisk opphav
Førenamn frå sanskrit
Ablaktasjon

Ablaktasjon kjem frå latin og tyder om lag 'avmjølking'. Det viser til avsluttinga av amming frå ei pattedyrmor si side, og avvenning frå diing frå avkomet si side. Ved avvenning kan ein unge gå over frå morsmjølk til vanleg mat eller tilpassa føde som mos, graut eller morsmjølkerstatting. Mora på si side sluttar å produsera mjølk. Slutten av mjølkeproduksjon kan ofte gjera at hoa kan unnfanga igjen ved at han fører til brunst eller eggløysing. I husdyr kan ein ofte framskunda avvenning av ungar men fortsetja mjølking for sjølv å utnytta mjølka, eller for ikkje å tera på mordyra.

Avvenninga skjer ofte i ein prosess der den diande ungen gradvis går over til vanleg mat i takt med at mora får ein stadig minkande mjølkeproduksjon, men kan også skje som ei brå avslutting. Nokre dyr, til dømes grønlandssel, har brå avvenning som vane, men hjå andre kan død eller andre problem hjå mor eller avkom føra til plutseleg mjølkeavslutting. For å minka mjølkeproduksjon og dermed hindra mjølkespreng kan ein bruka medikament, til dømes bromokriptin, som minskar produksjonen av prolaktin.

Menneske 

Kva tid og korleis ein byrjar avvenning av småbarn varierer, og heng saman med kulturelle og sosiale faktorar.
Verdas helseorganisasjon (WHO) meiner det beste for helsa til mor og barn er at babyar berre får brystmjølk fram til dei er seks månader gamle. Deretter kan ein innføra mat medan ein fortset å amma, gjerne fram til ungen er to år.

Av matmengde reknar WHO med at ungar som blir amma etter eige ønske bør få rundt 130 (200) kcal per dag ved 6-8-månadsalderen, 310 (300) kcal per dag ved 9-11-månadsalderen og 580 (550) kcal per dag ved 12-23-månadsalderen (tala i parentes gjeld u-land. Forskjellane kjem av skilnader i morsmjølkinntak).

Ungar treng ikkje særskild innkjøpt barnemat, men må få mat som er tilpassa evna deira til å ta og tygga. Halvårsgamle ungar kan eta mos, puré og graut medan dei frå rundt 8 månader også ofte kan plukka opp og eta mindre matbitar sjølve. Eittåringar kan som regel eta det same som resten av familien et, bortsett frå mat dei kan setja i halsen (slik som nøtter, druer eller rå gulrot).

Kjelder 

 Ablactation i Encyclo
 ablactation i The Free Dictionary
 
 
 Fôring av ammeku før og rundt kalving  ved tyr.no
 Gris  ved dyreweb.no
 Guiding principles for complementary feeding of the breastfed child (PAHO, WHO, 2003)
 Practice of Ultra Early Ablactation on Japanese Black Calves (summary) Journal of Livestock Medicine (2002) 
 Breastfeeding supplements in urban and rural areas of Bangladesh. (summary) Rural Demogr. 1986;13 (1-2):1-11. 
 Comparison of four different dosages of injectable bromocriptine retard for puerperal ablactation (abstract)

Pattedyr
Kosthald
Barn
Ablasjon

Denne artikkelen handlar om geologi. Ordet vert og brukt innan medisin, og tyder då amputasjon.

Ablasjon vil seia fjerning av eit materiale frå ei overflata gjennom smelting, sliping, fordamping eller andre erosjonsprosessar. Omgrepet vert brukt innan geologi, glasiologi og i romfart om avskalling frå utsida på eit romskip når det går gjennom atmosfæren.

Plasmafysikk
Materiallære
Ningxia

Níngxià, eller Ningxia Hui ( 宁夏 ) er ein autonom region i Folkerepublikken Kina. Provinsen har eit areal på 66 000 km². Folketalert vart i 2009 berekna til 6,22 millionar. Yinchuan ( 银川 ) er hovudstad i regionen. Ningxia grensar til provinsane Gansu i sør og Shaanxii aust, samt regionen Indre Mongolia i nord.

Ningxia er vennskapsregion med Sogn og Fjordane.

Administrasjonseiningar 
Ningxia består av fem byprefektur:
 Yinchuan (银川市), 9.555 km², 1,38 mill. innbyggjarar, hovudstad;
 Shizuishan (石嘴山市), 5.213 km², 730.000 innbyggjarar;
 Wuzhong (吴忠市), 20.395 km², 1,1 mill. innbyggjarar;
 Guyuan (固原市), 14.413 km², 1,21 mill. innbyggjarar;
 Zhongwei (中卫市), 16.824 km², 1,02 mill. innbyggjarar.

 
Autonome regionar i Kina
Xinjiang

Xinjiang eller Aust-Turkestan er ein autonom region i det nordvestlege Kina. Provinsen grensar til Tibet i sør, Kashmir, Kasakhstan, Afghanistan i vest, Russland i nord og Mongolia i aust. 

Den nordlege silkevegen gjekk gjennom Xīnjīang.

Namnet Xinjiang tyder 'ny front' eller 'nytt grenseland'.

Historie
Under Tang-dynastiet vart Gaochang annektert i 640.

I 1955 vart den autonome regionen av Folkerepublikken Kina oppretta, og han erstatta provinsen Xinjiang.

Geologi

Mykje av Xīnjīang er tørt og i sør ligg Taklamakan‎ørkenen, Kina sin største.

Gurbantünggüt-ørkenen er Kina (og Xinjiang) sin neststørste.

Det høgste punktet i Xinjiang er toppen av fjellet K2.

Styresmakter
Den regionale leiaren i Kinas kommunistparti er Chen Quanguo. Formannen for Xinjiang sitt styre er Shohrat Zakir (2019).

Referansar

Bakgrunnsstoff

Xinjiang i Store norske leksikon

Xinjiang
Sentral-Asia
Autonome regionar i Kina
ABN AMRO

ABN AMRO var ein investeringsbank med hovudkontor i Nederland. 

ABN AMRO vart grunnlagd då Algemene Bank Nederland og Amsterdam-Rotterdam Bank slo seg saman i 1991. Han var den største banken i Nederland og ein av dei største i Europa, og hadde aktivitet i om lag 63 land. Banken vart i 2007 kjøpt opp av Royal Bank of Scotland Group, Fortis og Banco Santander, noko som var den største overdraginga av ein bank nokon gong.

Kjelder 
 Wikipedia på engelsk
 caplex.no

Nederlandske bankar
Skipingar i 1991
Omleiringa av Luxembourg 1794-1795

Omleiringa av Luxembourg var ei omleiring av Den første franske republikken av Luxembourg by som då var under Habsburgmonarkiet. Omleiringa varte frå 22. november 1794 til 7. juni 1795 under dei franske revolusjonskrigane. Sjølv om den franske hæren ikkje klarte å bryte gjennom bymurane rundt byen, som hadde rykte for å vere av dei kraftigaste i verda, måtte festninga til slutt overgje seg etter meir enn sju månader.

Luxembourg sitt lange forsvar var leia av Lazare Carnot, som kalla Luxembourg «den beste festninga i verda etter Gibraltar». Byen fekk slik kallenamnet «Norden sitt svar på Gibraltar». 

Den franske sigeren resulterte i at Sør-Nederland vart annektert av Frankrike den 1. oktober 1795. Det meste av Luxembourg (inkludert heile det moderne storhertugdømet), vart ein del av departement Forêts, som vart oppretta 24. oktober 1795.

Fotnotar

Kjelder 
 Denne artikkelen bygger på «Siege of Luxembourg (1794-1795)» frå , den 29. januar 2008. 
  oppgav desse kjeldene: 
 
 

Luxembourgsk historie
Luxembourg
Luxembourg
Konfliktar i 1794
Konfliktar i 1795
Omleiringa av Luxembourg i 1684

Omleiringa av Luxembourg i 1684 vart utført av Ludvig XIV av Frankrike. Dette førte til uro hos Frankrike sine naboar og dette resulterte i at Augsburgforbundet vart oppretta i 1686. I den påfølgjande pfalsiske tronfølgjekrigen måtte Frankrike gje i frå seg hertugdømet, som vart gjeve tilbake til Habsburg med Ryswick-traktaten i 1697.

Kjelder 
 Denne artikkelen bygger på «Siege of Luxembourg (1684» frå , den 29. januar 2008. 
 

Luxembourgsk historie
Luxembourg i 1684
Konfliktar i 1684
Luxembourgkrisa

Luxembourgkrisa (tysk Luxemburgkrise, nederlandsk Luxemburgse kwestie) var ein diplomatisk strid og konfrontasjon i 1867 mellom Frankrike og Preussen om den politiske statusen til Luxembourg. Konfrontasjonen førte nesten til krig mellom dei to partane, men vart fredeleg løyst med Londontraktaten.

Kjelder 
 Denne artikkelen bygger på «Luxembourg Crisis» frå , den 30. januar 2008. 
 

Luxembourgsk historie
Fransk historie
Tysk historie
Hendingar i 1867
Det demokratiske partiet

Det demokratiske partiet, Demokratisk parti, eller Demokratane kan vera det norske namnet på fleire politiske parti:
 Democratic Party i USA
 Demokratane i Noreg
 Noregs Demokratiske Parti
 Partito Democratico i Italia
Det demokratiske partiet i USA

Det demokratiske partiet (eng. Democratic Party) er eitt av dei to store politiske partia i USA, ved sida av Det republikanske partiet. Det er det eldste partiet i USA, og har tradisjonelt vore det liberale partiet i USA.

Presidentar frå det demokratiske partiet 

 Andrew Jackson, 1829-1837
 Martin van Buren, 1837-1841
 James Polk, 1845-1849
 Franklin Pierce, 1853-1857
 James Buchanan, 1857-1861
 Andrew Johnson, 1865-1869
 Grover Cleveland, 1885-1889
 Grover Cleveland, 1893-1897
 Woodrow Wilson, 1913-1921
 Franklin D. Roosevelt, 1933-1945
 Harry Truman, 1945-1953
 John Fitzgerald Kennedy, 1961-1963
 Lyndon B. Johnson, 1963-1969
 Jimmy Carter, 1977-1981
 William Jefferson (Bill) Clinton, 1993-2001
 Barack Hussein Obama jr., 2009-2017
 Joe Biden, 2021-

Kjelder 
 Delar av denne artikkelen bygger på «Det demokratiske partiet i USA» frå , den 19. september 2009. 
 

Politiske parti i USA
Skipingar i 1792
Steen & Strøm Kvadrat

Steen & Strøm Kvadrat, opphavleg berre Kvadrat, er eit kjøpesenter i Sandnes kommune i Rogaland, som ligg på Lura, nær kommunegrensa til Stavanger. Handlesenteret er eitt av dei største i Noreg. Det har 160 ulike butikkar og ei flatevidd på 84 912 m².

Bakgrunnsstoff 
 Nettstad

Kjøpesenter i Rogaland
Næringsliv i Sandnes
Byar i Luxembourg

Det er tolv byar i Luxembourg, som fastsett i den luxembourgske grunnlova. Trass i at dei har status som byar er dei ikkje nødvendigvis samanhengande urbaniserte område. Dei er meir som dei andre kommunane, men har fått ein annan lovleg status. Historisk er dette byar som fekk byrettar, men byrettane i dag vert gjeve og regulerte ut frå lova. 

I moderne tider vart dei første byrettane gjeve 24. februar 1843, då sju av åtte byar som tidlegare hadde hatt byrettar fekk statusen stadfesta (Clervaux vart ikkje verande by). Desse var Luxembourg by, Diekirch, Grevenmacher, Echternach, Wiltz, Vianden og Remich.

I over seksti år vart det ikkje lagt til fleire byar, men den store demografiske endringa på slutten av 1800-talet gjorde at ein måtte ha fleire endringar. Så 29. mai 1906 fekk òg Esch-sur-Alzette bystatus. Esch vart etterfølgd av Differdange, Dudelange, Ettelbruck og Rumelange 4. august 1907.  Eit område i kommunen Hollerich fekk bystatus 7. april 1914 med namnet 'Hollerich-Bonnevoie', men han vart slått saman med Luxembourg by 26. mars 1920.

Fotnotar

Kjelder 
Denne artikkelen bygger på «List of cities in Luxembourg» frå ,  den 30. januar 2008.
Esch-sur-Alzette

Esch-sur-Alzette (luxembourgsk Esch-Uelzecht tysk Esch-an-der-Alzette eller Esch-an-der-Alzig, fransk Esch-sur-Alzette) er ein by sørvest i Luxembourg. Han er den nest største byen i landet med om lag 28 000 innbyggjarar. Byen ligg midt i kommunen med same namn.

Han ligg sørvest i landet ved grensa til Frankrike. Byen vert vanlegvis berre kalla Esch, men ein landsby og kommune lenger nord heiter Esch-sur-Sûre. Byane har derfor namn etter elvane som renn gjennom byane. Elva Alzette renn gjennom Esch-sur-Alzette (som tyder «Esch ved Alzette»). Hovudstaden Luxembourg ligg 15 km mot nordaust.

Bakgrunnsstoff 
 Ei stor samling private bilete av byen og området rundt 
 Bilete av byen på HoloGuides

Kjelder 

 Denne artikkelen bygger på «Esch-sur-Alzette» frå , den 30. januar 2008. 
 

Byar i Luxembourg
Differdange

Differdange (luxembourgsk Déifferdeng, tysk Differdingen) er ein by sørvest i Luxembourg. Differdange er ein industriby som ligg nær grensa til Belgia og Frankrike. Han ligg i kantonen Esch-sur-Alzette i distrikitet Luxembourg.

I 2001 hadde sjølve byen Differdange, som ligg midt i kommunen, 10 248 innbyggjarar. Andre landsbyar i kommunen er Lasauvage, Niederkorn og Oberkorn. Heile kommunen har nesten 20 000 innbyggjarar.

Kjelder 
 Denne artikkelen bygger på «Differdange» frå , den 30. januar 2008. 
 

Byar i Luxembourg
Dudelange

Dudelange (luxembourgsk Diddeleng, tysk Düdelingen) er ein by sør i Luxembourg. Har er den fjerde største kommunen i landet med over 17 500 innbyggjarar. Dudelange ligg nær grensa til Frankrike. 

I 2006 hadde sjølve byen Dudelange, som ligg i sentrum av kommunen 17 320 innbyggjarar. Kommunen femner òg den mindre landsbyen Budersberg i nordvest. På Johannisberg, nær Budersberg, ligg ruinane av ei mellomalderborg.

Dudelange er ein viktig industribyen som voks fram ut frå tre landsbyar og eit stålverk i 1900.

Bakgrunnsstoff 
 Ymse lenkjer

Kjelder 
 Denne artikkelen bygger på «Dudelange» frå , den 30. januar 2008. 
 

Byar i Luxembourg
Ettelbruck

Ettelbruck (luxembourgsk Ettelbréck, tysk Ettelbrück) er ein by sentralt i Luxembourg med 7 500 innbyggjarar. Han ligg der elvane Sûre og Alzette renn saman. Byen høyrer til kantonen Diekirch i Diekirch distrikt.

Byen Ettelbruck, ligg aust i kommunen med same namn, og har like over 6 000 innbyggjarar. Andre byar i kommunen er Warken.

Ettelbruck er eit jernbaneknutepunkt der linja til Diekirch møter hovudlinja mellom Luxembourg by og Liège. Ettelbruck er eit senter for utdanning og medisin nord i byen.

Kjelder 
 Denne artikkelen bygger på «Ettelbruck» frå , den 30. januar 2008. 
 

Byar i Luxembourg
Diekirch

Diekirch (luxembourgsk Dikrech, frå Diet-Kirch som tyder «folket si kyrkje») er ein by nordaust i Luxembourg. Byen er det administrative senteret i kantonen og distriktet med same namn. Diekirch ligg ved breidda av elva Sûre.

Sjølve byen Diekirch ligg sør i kommunen og hadde i 2001 6068 innbyggjarar. 

Diekirch vart i 1977 den første byen i Luxembourg som fekk ei fotgjengarsone.

Det ligg eit bryggjeri i byen med same namn.

Kjelder 
 Denne artikkelen bygger på «Diekirch» frå , den 30. januar 2008.

Bakgrunnsstoff

Byar i Luxembourg
Filmmanus

Eit filmmanus (forkorting for filmmanuskript), ofte berre kalla manus, er det skriftlege underlaget for ein film, med alle replikkar og andre detaljar som skal vera med. Eit manus markerer det første steget på vegen frå ein filmidé til eit ferdig produkt.

Sjå òg 
 manusforfattar

Film
Drama
BokkeReidars Bluesband

BokkeReidars Bluesband er eit åttemanns-band med blåserekke som spelar soul, rythm'n blues og blues på norsk. 

BokkeReidars blei starta i Volda i 1983, og er eit av dei lengstlevande bluesbanda i Noreg. Bandet har tre plater bak seg, der dei to første var på engelsk. 2004 var eit vendepunkt for bandet, då det kom med si første norske plate. Sidan då har dei spela soul og blues på sunnmørsdialekt.

I tillegg til studiojobbing er BokkeReidars ofte å høyre på musikkfestivalane her i landet. MoldeJazz, VossaJazz, DølaJazz, Lillehammer Bluesfestival og Olavsfestdagane i Trondheim er nokre av festivalane som har fått besøk av bandet.

Medlemmer 
 Gunnar Solheim, vokal
 Steinar Høydal, piano/orgel
 Klaus Blø, gitar
 Svein Hunnes, bass
 Terje Hanssen, trommer
 Ivar Kvangardsnes, trompet
 Trond Johnsen, tenorsax
 André Folkestad, trombone

Bakgrunnsstoff 

 Heimeside

Norske musikkgrupper
Musikkgrupper skipa i 1983
Echternach

Echternach (luxembourgsk Iechternach) er ein by aust i Luxembourg. Han ligg i Echternach i Grevenmacher nær grensa til Tyskland og er den eldste byen i landet.

Byen voks opp rundt murane til Echternach kloster, som vart grunnlagd i 698 av Willibrord, ein engelsk munk frå Ripon, som vart den første biskopen i Utrecht og som arbeida for å kristne frisarane. Som biskop styrte han klosteret fram til han døydde i 739. 

Elva Sûre som renn forbi byen dannar no grensa mellom Luxembourg og Tyskland, men under Romarriket og merovingarane var det ikkje eit grenseland i det heile tatt. Det er funne spor etter ein romersk villa i byen. 

Den vakre byen er framleis omgjeve av mellomaldermurar med tårn, som vart kraftig øydelagd under den andre verdskrigen og bygd opp att.

Kjelder 
 Denne artikkelen bygger på «Echternach» frå , den 30. januar 2008. 
 

Byar i Luxembourg
Rumelange

Rumelange (luxembourgsk Rëmeleng, tysk Rümelingen) er ein by sørvest i Luxembourg, nær grensa til Frankrike. 

Tidlegare låg det jerngruver i nærleiken i byen, men desse er ikkje lenger i drift. Rumelgange vart grunnlagd 25. september 1891, då han vart fråskild kommunen Kayl.

Kjelder 
 Denne artikkelen bygger på «Rumelange» frå , den 30. januar 2008. 
 

Byar i Luxembourg
Grevenmacher

Grevenmacher (luxembourgsk Gréiwemaacher) er ein by aust i Luxembourg nær grensa til Tyskland. Han er administrasjonssete i kantonen og distriktet med same namn, og ligg ved venstre breidda av Mosel i eit vinområde.

Kjelder 
 Denne artikkelen bygger på «Grevenmacher» frå , den 30. januar 2008. 
 

Byar i Luxembourg
Remich

Remich (luxembourgsk Réimech) er ein by søraust i Luxembourg med litt under 3 000 innbyggjarar. Han ligg i kantonen med same namn i Grevenmacher distrikt. Remich ligg på venstre sida av Mosel, som dannar grensa mellom Luxembourg og Tyskland. Kommunen er den minste i Luxembourg ut i frå areal. 

Moseldalen har mange vindområde og vindproduserande byar og Remich er ein av desse.

Bakgrunnsstoff 
 Turistattraksjonar i Remich

Kjelder 
 Denne artikkelen bygger på «Remich» frå , den 30. januar 2008. 
 

Byar i Luxembourg
112 Iphigenia

112 Iphigenia er ein ganske stor og svært mørk hovudbelteasteroide. Han har sannsynlegvis ei primitiv karbonhaldig samansetnad som har forandra seg lite sidan asteroiden vart danna. Han vart oppdaga av C. H. F. Peters den 19. september 1870 og namnsett etter Ifigeneia, prinsessa som vart ofra av far sin i gresk mytologi.

Iphigenia
Iphigenia
Iphigenia
Eld

Eld, av germansk *ailda, er eit resultat av at energi vert frigjort som lys og varme når eit materiale reagerer med oksygen.

Definisjon 
Eld er ein hastig, sjølvforsterkande oksidasjonsprosess, der brensel frigjer brennbare gassar. Prosessen kan komme i gang ved at brenselet vert varma opp av ei energikjelde, t.d. eit lyn eller ein gneist, og han vert sidan halden vedlike av sin eigen frigjering av energi så lenge tilgangen på brensel og oksygen er tilstrekkeleg til å halde temperaturen oppe.

Idéhistorie

Elden som grunnelement 
 Elden er det eine av dei tre keltiske grunnelementa: eld, jord og vatn.
 Elden er det eine av dei fire klassiske grunnelementa: eld, luft, vatn og jord.
 Elden er det eine av fem kinesiske grunnelement: eld, luft, vatn, metall og tre.

Elden som symbol 
 Elden er, ved sida av vatnet, i kristendommen eit symbol på reinsing, knytt til Den heilage ande.

Bruken av eld 
Menneskeleg bruk av eld er påvist minst 300 000 år attende. Kjennskapen til og kontrollen med elden var eit av dei grunnleggjande framskritta for menneskja. Derfor er det òg nærliggande at elden (likt med sola) har vore tilbeden som gudar i naturreligionane.

Før folk tok i bruk lighter eller fyrstikker, gjorde dei opp eld 
 ved å bere med seg glødande kol 
 ved å slå flint mot stål
 ved å skape friksjonsvarme gjennom å gni eller bore
 ved å presse luft saman

Lyset i elden 
Flammen er ei blanding av termisk stråling frå sot, gass og brenselspartiklar og fotonstråling utsend ved gassreaksjonar. Stålinga vert send ut både som synleg og infraraud stråling. Fargen avhenger av temperaturen i partiklane og strålingsspekteret til materialet som brenn: Dersom brenselet inneheld natrium vert flammen gul, inneheld det kopar vert flammen grøn, og inneheld det kobolt vert han blå.

Sjå òg 
 Bål
 Brann
 Levande lys
115 Thyra

115 Thyra er ein ganske stor og lys asteroide i det indre av hovudbeltet. Han er av S-typen og vart oppdaga av J. C. Watson den 6. august 1871.

Kjelder 

Thyra
Thyra
Thyra